Tractorada de Fires de Sant Lluc
2021-10-17
La concentració sdels tractors serà al voltant de la plaça de braus d’Olot, esmorzarem a Can Xena i després farem un recorregut per les nostres contrades acabant amb un dinar.
Caldrà apuntar-se abans del 14 d’octubre.

Trobada de bicicletes amb frens de "varilles"
2021-10-31
Com cada any la trobada serà davant de les escales de Sant Esteve a les 9.30 h , farem un recorregut pels voltants d’Olot.
Per tal de controlar l’assistència caldrà que us apunteu abans del 28 d’octubre.

Trobada de ciclomotors
2022-02-27
Ruta de ciclomotors per la comarca de la Garrotxa amb un esmorzar inclòs.
Sortida: a les 8:30 des del parking de Kratter’s.
Inscripccions: cal fer inscripció prèvia enviant un whatsapp el numero: 689 75 51 13
Així ha anat la trobada de ciclomotors
A la trobada han participat una trentena de ciclomotors, hem fet una ruta pels voltants d’Olot, per la carretera parcel·laria fins a pujar a l’àrea recreativa de Xenacs. L’activitat s’ha acabat amb un gran esmorzar de germanor dels participants a la trobada de ciclomotors. Gràcies a tots els participants!

Fira de Quaresma de Tortellà
2022-03-06
El passat dia 6 de Març es va celebrar a Tortellà la Fira de la Quaresma. En col·laboració amb l’Ajuntament de Tortellà, el Motor Antic Garrotxa hi va participar reunint-hi uns 70 vehicles clàssics. Un cop esmorzats i havent visitat la fira, es va fer una petita ruta.

Fira de Sant Josep a Sant Jaume de llierca
2022-03-20
Tot i la pluja una trentena de vehicles s’han exposat a la fira del tèxtil de Sant Jaume de Llierca.
L’Ajuntament ha donat un tiquet d’esmorzar per vehicle. Un esmorzar i gaudir de la fira. Una bona matinal per un diumenge plujós.

XX Aniversari del MAG
2022-04-03
I JA EN SÓN 20!!!

El dia 4 d’Abril el Motor Antic Garrotxa va celebrar el seu 20è Aniversari.

Prop de 60 vehicles es van aplegar de bon matí a la Plaça Clarà d’olot per celebrar el 20è aniversari del Club per celebrar-ho amb un esmorzar, seguit d’una ruta fins a Banyoles.

La matinal va acabar amb un dinar de germanor al Pavelló Firal i el Club ha fet un petit obsequi commemoratiu a tots els assitents.

Fira de la Cervesa d'Olot
2022-04-09
CERVespes ARTESANES.
El passat dissabte dia 9 d’abril en col·laboració amb la Fira de la Cervesa d’Olot, una cinquantena de diferents models de la mítica Vespa es van reunir per fer una ruta vespera, acompanyada per un tast de cervesa, esmorzar i un dinar popular.

Gràcies a tots els que hi vareu participar!!

Fira del primer de maig
2022-05-01
Com cada any, el Motor Antic Garrotxa aprofitem la Fira del 1r de Maig per fer una exposició monogràfica de vehicles antics.
Aquest any hem celebrat el 75è aniversari de Montesa i també el 62è d’Impala.
Les motos, que ens van deixar alguns dels nostres socis, van estar exposades als claustres de l’antic hospital de 10.00 a 19.00h.

Estem molt contents de l’èxit que va tenir!!

Festa del Roser de Les Preses
2022-05-22
El passat diumenge 22 de maig es va celebrar la Festa del Roser de Les Preses i el nostre club va col·laborar en la tradicional Trobada de motos i vehicles antics i clàssics. Aquesta va ser la 13a edició, i vam reunir mes de 90 vehicles entre cotxes i motos. La trobada va ser al carrer Major a partir de les 9.00 i tot seguit vam poder gaudir d’un gran esmorzar de germanor.

Seguidament, les motos per una banda i els cotxes per un altra, es va fer una petita sortida amb els nostres vehicles clàssics.

La trobada va acabar al mateix carrer Major amb un Vermut popular!

Motos de primavera
2022-05-28 - 2022-05-29
El passat 28 de maig ens vam reunir per fer la ja tradicional sortida de “Motos de Primavera”. Una sortida de cap de setmana que va reunir 18 motos.
La ruta d’aquest any ens va portar per Les Planes, Osor, Sant Hilari, el montseny i Mollet del Vallès, on vam visitar el museu de motos Isern. Vam acabar la diada del dissabte a Castelldefels. El diumenge vam seguir una ruta diferent, tot passant per Montserrat i Taradell on vam dinar.
Finalment, després de 450km, vam tornar a Olot.

Trobada de R-5
2022-06-05
Enguany celebrem el 50è aniversari del Renault 5, i aquesta vegada la trobada tindrà lloc al recinte firal d’Olot el diumenge dia 5 de juny, coincidint amb la V Trobada Solidària de Clàssics Oncolliga.

Si tens un R5 i tens ganes de lluir-lo no ho dubtis!! Les inscripcions es poden fer enviant un WhatsApp al número 609 049 932.
Ah!!! I recorda que tot el benefici anirà destinat a la Fundació Oncolliga Girona.

RECORDEU: 50è Aniversari de R5, a la 5a Trobada Solidària, el dia 5 de juny. No hi podeu faltar!!

V Trobada Oncolliga
2022-06-05
Èxit rotund de la 5a trobada solidària oncolliga de vehicles clàssics Olot.
Enguany hi vam trobar exposició de vehicles clàssics, Riera Racing, Trobada de Renault 5, Club Focus RS, Club Lancer EVO Catalunya, 4×4 preparats …

així com una taula on els nens van poder fer treballas manuals i una petita paradeta de productes diverses, puzzles de 2a mà i creacions de patchwork, tot en benefici de la Fundació Oncolliga Girona.
Va tenir lloc la tradicional subhasta de bicicletes velles i el sorteig de productes així com el sorteig d’una Vespa T3 Primavera.
Cal dir que aquesta trobada no seria possible sense la col·laboració de tots els participants i voluntaris però sobretot sense les ganes de treballar, l’esforç i l’energia inacabable del nostre company Dani, organitzador del clàssics oncolliga i membre de la Junta del Motor Antic Garrotxa.

XVIII Arriba com puguis Olot-Andorra 2022
2022-06-18 - 2022-06-19
Un any més l”Arriba com Puguis Olot-Andorra” organitzat pel Motor Antic Garrotxa ha estat tot un èxit. Enguany s’ha celebrat la XVIII edició i ens vam reunir 42 vehicles i prop d’un centenar de simpatitzants dels vehicles clàssics.

Vam sortir ben d’hora el dissabte amb destí a Ripoll, on ens esperava un bon esmorzar a la plaça del Monestir. Seguidament vam continuar la ruta per Ribes de Freser, Collada de Tosses, Puigcerdà, Porté-Puymorens, Pas de la Casa i finalment allotjament a l’hotel Mercure d’Andora la Vella. Les altes temperatures i alguna averia van fer que alguns dels vehicles complisin amb el nom de la trobada, ja que “van arribar com van poder” gràcies a l’ajuda dels mecànics del nostre club i del servei de grua!!

Després de passar el dia a Andorra i un bon sopar, a dormir i descansar per continuar amb la ruta l’endemà. Diumenge va ser un dia tranquil, amb una tornada còmode cap a Olot, on vam celebrar un gran dinar de germanor.

Avent dinat, parlaments i repartició de foto de record de la trobada.
Un gran cap de setmana amb els nostres apreciats vehicles clàssics!!

Trobada vehicles clàssics a Sant Joan Les Fonts
2022-06-26
El passat diumenge dia 26 de Juny de 2022, i amb motiu de la festa major de Sant Joan Les Fonts, el Motor Antic Garrotxa va participar en la trobada de vehicles clàssics i antics que, com cada any, organitza la comissió de festes de l’Ajuntament del municipi.
Un total de seixanta vehicles i un centenar de simpatitzants dels vehicles clàssics ens vam reunir als Terrenys de Can Miquelet per gaudir d’un gran esmorzar de germanor.

Sant Cristòfol 2022 - Ripoll
2022-07-10 08:00 - 13:00 (Europe/Madrid)

Sant Cristòfol - MAG 2022
2022-07-17
TROBADA DE SANT CRISTÒFOL
El passat diumenge dia 17 de juliol el Motor Antic Garrotxa va participar en la celebració de Sant Cristòfol de Llanars. Amb més de 60 vehicles i prop de 140 simpatitzants i socis del club, des del MAG estem molt contents de l’acceptació de la trobada.
Els vehicles van sortir del supermercat Aldi d’Olot a les 8:30 per anar direcció a Llanars. Tot seguit vam gaudir d’un bon esmorzar al Parc del Toro de Llanars. Avent esmorzat un gran nombre de vehicles van pujar també a Vallter on vam gaudir d’un vermut i unes vistes espectaculars. Abans d’anar a dinar vam beneïr els nostre vehicles.
Un any més, una agradable trobada amb molt bona companyia!

Gràcies a tots els que hi vareu assistir!!!

Anada a marina
2022-09-18
El passat 18 de setembre el Motor Antic Garrotxa una vintena de cotxes ens vam reunir per anar a marina.

Aprofitant l’ocasió ens vam fer la foto de les Jornades del Patrimoni, en aquest cas a la Plaça del Carme d’Olot.

Tot seguit ens vam dirigir cap a la platja de l’Escala. Vam fer una visita al Museu Folgado i vam aprofitar la ocasió per fer entrega d’un detall del nostre club. Tot seguit vam aparcar els nostre vehicles a la Platja d’Empúries i vam gaudir d’un gran dinar de germanor amb les nostres carmanyoles.

Homenatge als Antics Aviadors de la República a Tapioles
2022-09-25
AJORNAT PER MOTIUS METEREOLÒGICS FINS LA PRIMAVERA!!
Si teniu vehicles de la pre-guerra i esteu interessats en exposar-los, contacteu amb nosaltres al telèfon 689 755 113 tot indicant el nom i quin vehicle voldríeu exposar.

Trobada Tractors Fira de Sant Lluc
2022-10-16 08:00 - 17:00
El passat diumenge dia 16 d’octubre, simpatitzants del Motor Antic Garrotxa es van reunir amb el seu tractor en motiu de la Fira de Sant Lluc.

Va ser una matinal diferent, divertida, amb esmorzar, volta per les nostres contrades i dinar de fi de Fira!!

10 Aniversari Pochs - Cervesa Artesana
2022-11-12 12:00 - 14:00
El dissabte dia 12 de novembre, en motiu de la celebració del 10è aniversari de la Pochs – Cervesa Artesana, hi haurà una petita exposició de vehicles la Plaça dels Gegants de Castellfollit de la Roca.
Els vehicles estaran exposats de 12.00 a 14.00.

Mercat d'antiguitats i col·leccionisme a Sant Jaume de Llierca
2022-11-13
Si no saps què fer aquest proper diumenge, acosta’t a Sant Jaume de Llierca a passejar-te pel Mercat d’Antiguitats i Col·leccionisme. T’hi esperem!!!

CLOENDA D'ANY I TROBADA SOLIDÀRIA
2022-11-27 09:00 - 17:00
Cloenda d’any i trobada solidària
El diumenge 27 de novembre vam celebrar la cloenda de l’any 🥳!! El 2022 s’acaba i el MAG, en motiu del seu XXè aniversari, volia celebrar aquest final d’any . És per això que vam decidir canviar el format i, en comptes de celebrar-ho amb un sopar, Vam gaudir d’una gran diada ☀️de germanor i solidaritat: ruta amb els nostres clàssics 🚙🛵, esmorzar de pícnic 🧺 i dinar amb tota la gran família 👩‍👩‍👧‍👦👩‍👩‍👧‍👦 que som tots els que formem part del MAG. Estem molt contents de la participació i la idea va agradar a tots els assistents.
A més a més, aquest any vam tornar a col·laborar a la Marató de TV3, dedicada a la salut cardiovascular ❤️. Al llarg de tota la jornada es van poder adquirir números per entrar en el sorteig de paneres, una quota de soci pel 2023 i un val per l’anada a Andorra del 2023, que es van sortejar en acabar el dinar.

Tots els diners recaptats en la venda dels tiquets ja s’han donat a la Marató de TV3
Volem agraïr doncs a tots els que vareu col•laborar a fer crèixer la guardiola💰💰 en benefici a la salut cardiovascular ❤️. Estem molt contents 😀 perquè entre tots i totes hem aportat 1.000€ a la Marató de TV3 d’aquest any.

XXXVI Fira de Sant Antoni d'Anglès
2023-01-15
El passat diumenge dia 15 de gener, uns 400 vehicles es van reunir a la Trobada d’Anglès amb motiu de la XXXVI Fira de Sant Antoni.
L’organització va oferir esmorzar a tots els participants. Va ser una gran festa de motor!!!

XXI Aniversari MAG
2023-01-29 08:00 - 13:00
XXI Aniversari MAG
Tot i el fred d’aquest matí, un centenar de persones i una cinquantena de vehicles s’han aplegat a la Plaça Clarà d’Olot per celebrar el XXI Aniversari del Motor Antic Garrotxa en la que el club ha ofert als seus socis un “esmorzar de pagès”

Seguidament el seu president, Jaume Cos ha dirigir unes paraules en agraïment a tots els socis que fan possible que al Motor Antic Garrotxa cada dia en siguem més. Call dir també que hem gaudit de la presència entre nosaltres d’Aniol Sellabona, regidor d’Esports, Serveis Urbans i Medi Ambient i Salut Pública de l’Ajuntament d’Olot.
Però això no s’ha acabat aquí: hem fet una ruta per La Garrotxa i el Ripollès i hem fet reagrupament a Sant Pau de Segúries on hem donat per acabada la matinal d’avui tot fent un vermut.
El @motoranticgarrotxa vol donar les gràcies a tots els participants i simpatitzants dels vehicles clàssics per ajudar-nos a continuar fent gran el nostre club.

Fira de Quaresma de Tortellà
2023-02-26 08:00 - 17:00
El Motor Antic Garrotxa a la Fira de la Quaresma de Tortellà

Els temps no va evitar que una quarantena de vehicles i uns 80 aficionats als vehicles clàssics es concentressin a Tortellà per participar en la fira de la Quaresma d’enguany. A més d’un bon esmorzar, els participants van poder gaudir de totes les activitats que es van organitzar per aquest dia, entre les quals destaquem una exposició de motos clàssiques de carreres. Un cop visitada la fira, es va fer una petita ruta amb tots els participants.

Trobada de Ciclomotors
2023-03-12
TROBADA DE CICLOMOTORS
Un total de 22 ciclomotors ens hem reunit avui diumenge 12 de març per fer una bonica ruta per Olot i la Vall d’en Bas. Ho hem acompanyat amb un bon esmorzar de forquilla i ganivet i tot seguit hem pujat a l’Àrea Recreativa de Xanacs.
Uns sortida diferent amb les més petites de la casa.

FOTOS CICLOMOTORS 2023
VIDEO CICLOMOTORS 2023

Fira de Sant Josep de Sant Jaume de Llierca
2023-03-19 08:00 - 17:00
TROBADA SANT JAUME DE LLIERCA

Una cinquantena de vehicles i uns 80 simpatitzants dels vehicles clàssics es van aplegar diumenge dia 19 de març a Sant Jaume de Llierca en motiu de la XXVIII tèxtil de Sant Josep.

Després de gaudir d’un bon esmorzar de germanor vam fer una petita volta per les contrades.

El proper diumenge 19 de març ens reunirem a Sant Jaume de Llierca en motiu de la Fira de Sant Josep.
La trobada serà a Sant Jaume a partir de les 8:00h 🕗 i hi haurà 1 esmorzar gratuït per vehicle participant.
A les 12.00 farem una petita ruta pels voltants. 🚗🚙

Trobada de bicicletes amb frens de "Varilles"
2023-03-26
Trobada de Bicicletes amb frens de “varilles” 🚲🚲
Un total de 26 bicicletes i 27 ciclistes ens hem reunit aquest diumenge dia 26 de març davant de l’església de Sant Esteve ⛪ per fer una bonica ruta per Olot, El Corb, la via Verda del Carrilet i fins les Fonts de Sant Roc, on hem fet el vermut.

https://motoranticgarrotxa.cat/wp-content/uploads/2023/04/bicicletes-varilles-2023-3_KD9Y71TM.mp4
No us perdeu els següents videos:
Bicicletes Varilles MAG 2023 -1
Bicicletes Varilles MAG 2023 -2
Bicicletes Varilles MAG 2023 -3

CerVespes
2023-04-01
CerVespes, Fira Cervesera d’Olot! 🛵

El proper dissabte dia 1 d’abril tindrà lloc la fira de la Cervesa d’Olot. La ruta començarà a les 8h al pavelló firal, continuarem cap al Capsacosta fins a Sant Pau de Segúries i farem parada a Sant Joan les Abadesses on ESMORZAREM 🍽️. Ho farem a l’obrador de la cerveseria Calavera. 🍻
Ben tips anirem cap a Ripoll i tornarem per Vallfogona. I arribarem al Pavelló Firal a les 12h per començar el tast musical (tast de 4 cerveses de la Fira amb música en viu).
TIQUETS:

Opció 1: Esmorzar + entrada Fira+ got Fira + tast = 15€
Opció 2: el mateix que opció +dinar popular = 30€

Tiquets disponibles a: bar Pekin
MOLT IMPORTANT: Cal inscripció prèvia per WhatsApp al telèfon 669 337 251 (Joan Guillamet), indicant el vostre nom i el número de persones. Termini: fins el dijous dia 30 de març.
El MAG és col·laborador d’aquesta activitat, de manera que per temes relacionats amb les inscripcions o altres dubtes cal contactar amb en Joan Guillamet (669 337 251).

Homenatge als Antics pilots de la República
2023-04-16
HOMENATGE ALS ANTIC AVIADORS DE LA REPÚBLICA
El diumenge passat va ser un gran dia. El temps no va acabar d’acompanyar, ja que, tot i el bon dia que feia, el vent de tramuntana que bufava va fer que faltessin molts dels avions que havien confirmat la seva assitència. Tot i això estem molt contents de la diada, i en fem un balanç molt positiu.

Prop de 230 persones van participar en el dinar de germanor, i un centenar més van passar per Tapioles al llarg de matí.

Estem molt agraïts amb tothom que, de manera o altra, va col·laborar i/o va fer possible aquesta jornada.

Col·laboradors:
Diputació de Girona
Consell Comarcal de la Garrotxa
Ajuntament de Montagut
Ajuntament de Tortellà
Ajuntament de Sales de Llierca
Ajuntament dArgelaguer
Ajuntament de Sant Jaume de Llierca
Asociación de aviadores de la República, Agrupación Catalana-Norte-Balerar A.D.A.R. Veteranos de Aviación
Servicio histórico y de cultura del ejército del aire
Centro asturiano de Barcelona
